《友人新居》
宋代·刘安上

门向平湖静处开，雨馀山色入帘来。连云竞秀千岩竹，隔水飘香一径梅。

观里紫芝元不老，柱头玄鹤几时回。此峰信是神仙窟，子晋吹箫有旧台。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。